
Ministru kabineta noteikumi Nr. 102
Rīgā 2024. gada 20. februārī (prot. Nr. 8 2. §)
Grozījumi Ministru kabineta 2023. gada 7. novembra noteikumos Nr. 644 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu un Jaunuzņēmumu darbības atbalsta likuma 7. panta trešo daļu
· Izdarīt Ministru kabineta 2023. gada 7. novembra noteikumos Nr. 644 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.4. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi" (Latvijas Vēstnesis, 2023, 225. nr.) šādus grozījumus:
· 1. Izteikt 2.11. apakšpunktu šādā redakcijā:
· "2.11. viens vienots uzņēmums – komersants, kas atbilst Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) 2. panta 2. punktam;".
· 2. Izteikt 12.1. apakšpunktu šādā redakcijā:
· "12.1. līdz 2024. gada 31. decembrim:
· 12.1.1. atbalstīto komersantu skaits (tai skaitā mikrouzņēmumi, mazi, vidēji un lieli uzņēmumi) – 6;
· 12.1.2. ar grantiem atbalstīto komersantu skaits – 19;".
· 3. Izteikt 12.2. apakšpunktu šādā redakcijā:
· "12.2. līdz 2029. gada 31. decembrim:
· 12.2.1. atbalstīto komersantu skaits (tai skaitā mikrouzņēmumi, mazi, vidēji un lieli uzņēmumi) – 190;
· 12.2.2. ar grantiem atbalstīto komersantu skaits – 190;
· 12.2.3. komersantu skaits, kas sadarbojas ar pētniecības organizācijām, – 38."
· 4. Izteikt 22. punktu šādā redakcijā:
· "22. Vienkāršoto izmaksu vienotā izmaksu likme šo noteikumu 21.1. un 21.2. apakšpunktā minētajām personāla atlīdzības izmaksām ir 20 % no pārējām tiešajām attiecināmajām izmaksām, neieskaitot personāla izmaksas, atbilstoši Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060), 55. panta 1. punktam."
· 5. Papildināt ar 32.6. apakšpunktu šādā redakcijā:
· "32.6. atbalstu saņēmušo komersantu eksporta apjomu, vienlaikus informējot, vai eksporta apjoms atbalstītajos komersantos sasniedz vismaz 10 % piecu gadu laikā no gala labuma guvēju noslēguma pārskata iesniegšanas dienas;".
· 6. Papildināt ar 32.7. apakšpunktu šādā redakcijā:
· "32.7. atbalstu saņēmušo komersantu produktivitātes apjomu, vienlaikus informējot, vai produktivitātes apjoms atbalstītajos komersantos sasniedz vismaz 10 % piecu gadu laikā no gala labuma guvēju noslēguma pārskata iesniegšanas dienas."
· 7. Izteikt 35. punktu šādā redakcijā:
· "35. Aktivitātes mērķa grupa ir sīkie (mikro), mazie un vidējie komersanti, tai skaitā jaunuzņēmumi."
· 8. Izteikt 59. punktu šādā redakcijā:
· "59. Viena pieteikuma ietvaros atbalsts komersantam iepirkuma līguma priekšmeta īstenošanai nepārsniedz 50 000 euro, ievērojot atbalsta intensitāti saskaņā ar Komisijas regulu Nr. 2023/2831 un Komisijas regulu Nr. 651/2014. Vienlaikus tiek izpildīti šādi nosacījumi:
· 59.1. pasūtītājs sedz atlikušo iepirkuma līgumcenas daļu, un par to komersants iesniedz apliecinājumu finansējuma saņēmējam;
· 59.2. komersants finansējuma saņēmējam iesniedz iepirkuma līguma kopiju vai iepirkuma līguma norakstu, kas apliecina, ka komersantam ir tiesības iepirkuma līguma rezultātā radīto intelektuālo īpašumu, zinātību, jauno produktu vai tehnoloģiju izmantot ārpus iepirkuma līguma."
· 9. Izteikt 60. punktu šādā redakcijā:
· "60. Atbalstu komersantiem šo noteikumu 58. punktā minētajai darbībai sniedz, ievērojot šo noteikumu 91.3. un 91.4. apakšpunktā minēto maksimālo atbalsta intensitāti un atbalsta regulējumu, ja komersants ir sasniedzis vai līdz ar jauna atbalsta piešķiršanu pārsniegs Komisijas regulas Nr. 2023/2831 3. panta 2. punktā noteikto maksimālo robežvērtību viena vienota uzņēmuma līmenī. Šajā gadījumā pārējās šo noteikumu 57. punktā minēto darbību attiecināmās izmaksas komersants sedz no saviem līdzekļiem vai iepirkuma līguma ietvaros."
· 10. Izteikt 61. punktu šādā redakcijā:
· "61. Atbalstu šo noteikumu 57. punktā minētajām darbībām sniedz saskaņā ar Komisijas regulu Nr. 2023/2831, izņemot šo noteikumu 60. punktā minēto gadījumu."
· 11. Izteikt 63. punktu šādā redakcijā:
· "63. Šajos noteikumos minētās izmaksas finansējuma saņēmējam ir attiecināmas no šo noteikumu spēkā stāšanās brīža. Ja atbalstu piešķir saskaņā ar Komisijas regulu Nr. 2023/2831, šajos noteikumos minētās izmaksas gala labuma guvējiem ir attiecināmas no dienas, kad pieņemts lēmums par atbalsta piešķiršanu gala labuma guvējam. Ja atbalstu piešķir saskaņā ar Komisijas regulu Nr. 651/2014, šajos noteikumos minētās izmaksas gala labuma guvējiem ir attiecināmas no dienas, kad gala labuma guvējs ir iesniedzis finansējuma saņēmējam iesniegumu par projekta īstenošanu, ievērojot, ka darbus var uzsākt pēc šajos noteikumos minētā projekta iesnieguma iesniegšanas atbilstoši Komisijas regulas Nr. 651/2014 6. pantam. Ja darbi pie projekta sākti pirms tā iesniegšanas, viss projekts nav attiecināms. Darbu sākums ir brīdis, kas atbilst Komisijas regulas Nr. 651/2014 2. panta 23. punktam."
· 12. Papildināt ar 77.1 punktu šādā redakcijā:
· "77.1 Gala labuma guvējs līdz ar projekta pieteikuma iesniegšanu apliecina, ka saņemtais atbalsts tiks vērsts uz eksporta apjoma un produktivitātes kāpināšanu gala labuma guvēja līmenī piecu gadu laikā pēc gala labuma guvēja noslēguma pārskata iesniegšanas."
· 13. Papildināt ar 77.2 punktu šādā redakcijā:
· "77.2 Finansējuma saņēmējs pēc gala labuma guvēja noslēguma pārskata saņemšanas un piecus gadus pēc tam pārbauda gala labuma guvēja eksporta apjoma un produktivitātes pieaugumu."
· 14. Papildināt ar 77.3 punktu šādā redakcijā:
· "77.3 Finansējuma saņēmējs nepiešķir gala labuma guvējam atbalstu nozarēs un darbībās, kas minētas šo noteikumu 2. pielikumā, kā arī Eiropas Parlamenta un Padomes 2021. gada 24. jūnija Regulas (ES) Nr. 2021/1058 par Eiropas Reģionālās attīstības fondu un Kohēzijas fondu 7. panta 1. punktā noteiktajās nozarēs un darbībās:
· 77.31. atkritumu apglabāšana un atkritumu apglabāšanas poligoni, mehāniski bioloģiskā apstrāde vai atkritumu sadedzināšana un mehāniskās bioloģiskās attīrīšanas un atkritumu sadedzināšanas iekārtas;
· 77.32. darbības saistībā ar fosilo kurināmo, tostarp tā pakārtota izmantošana (tai skaitā projekti elektroenerģijas vai siltuma ražošanā), un saistīto pārvades un sadales infrastruktūru, izmantojot dabasgāzi;
· 77.33. darbības, kas saistītas ar siltumnīcefekta gāzu emisiju radīšanu;
· 77.34. iekārtu un to programmatūru iegāde un noma, kas saistītas ar atkritumu savākšanu, uzglabāšanu, apstrādi, pārstrādi un apglabāšanu;
· 77.35. darbības, kas kaitē ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus, vai jūras ūdeņu labam vides stāvoklim;
· 77.36. darbības, kas kaitē aprites ekonomikai, tostarp atkritumu rašanās novēršanai un reciklēšanai, vienā vai vairākos produktu aprites cikla posmos radot būtiskus efektivitātes trūkumus materiālu izmantošanā vai tādu dabas resursu tiešā vai netiešā izmantošanā kā neatjaunojami energoresursi, izejvielas, ūdens un zeme, tostarp produktu ilgizturības, remontējamības, modernizējamības, atkārtotas lietojamības vai reciklējamības ziņā;
· 77.37. darbības, kas kaitē vides piesārņojuma novēršanai un kontrolei;
· 77.38. darbības, kas kaitē bioloģiskās daudzveidības un ekosistēmu aizsardzībai un atjaunošanai, ja minētā darbība kaitē ekosistēmu labam stāvoklim un izturētspējai vai dzīvotņu un sugu (tostarp Eiropas Savienības nozīmes dzīvotņu un sugu) aizsardzības statusam;
· 77.39. darbības saskaņā ar kvotu tirdzniecības sistēmu, lai sasniegtu prognozētās CO2 emisijas."
· 15. Papildināt ar 77.4 punktu šādā redakcijā:
· "77.4 Ja gala labuma guvējs vienlaikus darbojas gan kādā no atbalstāmajām nozarēm, gan kādā no šo noteikumu 2. pielikumā minētajām neatbalstāmajām nozarēm un darbībām, tas, lai saņemtu atbalstu, nodrošina šo nozaru un darbību vai izmaksu nodalīšanu."
· 16. Izteikt VII nodaļas nosaukumu šādā redakcijā:
· "VII. Ar komercdarbības atbalsta saņemšanu saistītie nosacījumi, ja komercdarbības atbalsts tiek piešķirts saskaņā ar Komisijas regulu Nr. 2023/2831".
· 17. Izteikt 78. punktu šādā redakcijā:
· "78. Finansējumu šo noteikumu 35. punktā minētajiem gala labuma guvējiem šo noteikumu 36. punktā minētajām darbībām un finansējumu šo noteikumu 56. punktā minētajiem gala labuma guvējiem šo noteikumu 57. punktā minētajām darbībām piešķir saskaņā ar Komisijas regulu Nr. 2023/2831 un normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem, kā arī ņemot vērā šo noteikumu 52. un 61. punktu."
· 18. Izteikt 80. punktu šādā redakcijā:
· "80. Potenciālais gala labuma guvējs, piesakoties atbalstam šo noteikumu 31. punktā minētajā kārtībā, norāda de minimis atbalsta uzskaites sistēmā (turpmāk – sistēma) sagatavotās veidlapas identifikācijas numuru. Atbalsta sniedzējs uzskaita atbalstu, kas piešķirts saskaņā ar Komisijas regulu Nr. 2023/2831, ievērojot normatīvajos aktos par de minimis atbalsta uzskaites un piešķiršanas kārtību noteiktās prasības."
· 19. Izteikt 81. punktu šādā redakcijā:
· "81. Ja komercdarbības atbalsts tiek piešķirts saskaņā ar Komisijas regulu Nr. 2023/2831, maksimālā atbalsta intensitāte:
· 81.1. šo noteikumu 36.1., 36.2., 36.3. un 36.4. apakšpunktā minētajām darbībām, ievērojot šo noteikumu 45.1. apakšpunktā minētos nosacījumus, ir 100 % no ārpakalpojumu izmaksām;
· 81.2. šo noteikumu 36. punktā (izņemot 36.7. apakšpunktu) minētajām darbībām ir 85 % no izmaksām;
· 81.3. šo noteikumu 57.1. un 57.2. apakšpunktā minētajām darbībām, ievērojot šo noteikumu 59. punktā minētos nosacījumus, ir 50 % no ārpakalpojumu izmaksām;
· 81.4. šo noteikumu 36.7. apakšpunktā minētajai darbībai ir 45 %."
· 20. Izteikt 83. punktu šādā redakcijā:
· "83. Finansējuma saņēmējs pirms de minimis atbalsta piešķiršanas gala labuma guvējam pārbauda, vai plānotais de minimis atbalsts kopā ar iepriekšējos trijos gados no atbalsta piešķiršanas dienas saņemto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru. De minimis atbalsta apmērs tiek vērtēts viena vienota uzņēmuma līmenī."
· 21. Izteikt 84. punktu šādā redakcijā:
· "84. Komersants, ievērojot Komisijas regulas Nr. 2023/2831 5. panta 1. un 3. punktu, de minimis atbalstu drīkst kumulēt ar citu de minimis atbalstu līdz Komisijas regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā vai Eiropas Komisijas lēmumā. Šo noteikumu ietvaros saņemto de minimis atbalstu var apvienot ar citu de minimis atbalstu par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %."
· 22. Izteikt 85. punktu šādā redakcijā:
· "85. Finansējuma saņēmējs lēmumu par de minimis atbalsta piešķiršanu saskaņā ar Komisijas regulas Nr. 2023/2831 7. panta 3. punktu un 8. pantu var pieņemt līdz minētās regulas darbības beigām."
· 23. Izteikt 87. punktu šādā redakcijā:
· "87. Atbilstoši Komisijas regulas Nr. 2023/2831 6. panta 3. punktam informācijas pieejamību nodrošina šādā veidā:
· 87.1. finansējuma saņēmējs nodrošina informācijas pieejamību 10 gadus, skaitot no dienas, kad piešķirts pēdējais atbalsts saskaņā ar atbalsta shēmu atbilstoši Komisijas regulai Nr. 2023/2831;
· 87.2. gala labuma guvējs nodrošina informācijas pieejamību 10 gadus, skaitot no finansējuma piešķiršanas brīža."
· 24. Izteikt 88. punktu šādā redakcijā:
· "88. Finansējuma saņēmējs nepiešķir gala labuma guvējam de minimis atbalstu, ja de minimis atbalsts ir saistīts ar kādu no Komisijas regulas Nr. 2023/2831 1. panta 1. punktā minētajām nozarēm un darbībām."
· 25. Izteikt 89. punktu šādā redakcijā:
· "89. Ja tiek pārkāptas komercdarbības atbalsta kontroles normas, kas izriet no Komisijas regulas Nr. 2023/2831, gala labuma guvējam ir pienākums atmaksāt atbalsta sniedzējam visu projekta ietvaros saņemto nelikumīgo de minimis atbalstu kopā ar procentiem no līdzekļiem, kas brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 26. Izteikt 90. punktu šādā redakcijā:
· "90. Ja gala labuma guvējs vienlaikus darbojas gan kādā no nozarēm, kas minētas Komisijas regulas Nr. 2023/2831 1. panta 1. punkta "a", "b", "c" vai "d" apakšpunktā, gan vienā vai vairākās citās nozarēs, uz kurām attiecas šīs regulas darbības joma, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 2023/2831 1. panta 2. punktu, nodrošinot, ka darbības nozarēs, kuras ir izslēgtas no šīs regulas darbības jomas, negūst labumu no de minimis atbalsta, ko piešķir saskaņā ar Komisijas regulu Nr. 2023/2831."
· 27. Izteikt 94. punktu šādā redakcijā:
· "94. Maksimālā atbalsta intensitāte atbilstoši Komisijas regulas Nr. 651/2014 28. panta 3. punktam šo noteikumu 36.5. un 57.2. apakšpunktā minētajām darbībām sīkajiem (mikro), mazajiem, vidējiem komersantiem ir 50 %."
· 28. Izteikt 104. punktu šādā redakcijā:
· "104. Ja šo noteikumu 20.3., 20.6., 20.7. un 20.11. apakšpunktā minētais pasākums ir brīvas piekļuves pasākums, kas veicina tā dalībnieku (gala labuma guvēju) vispārējo zināšanu pilnveidi, nav konstatējams atbalsts saimnieciskās darbības veikšanai, dalība tajā nekvalificējas kā komercdarbības atbalsts un šo noteikumu 77.3, 78. un 88. punktā minētais komercdarbības atbalsta kontroles regulējums gala labuma guvējiem netiek piemērots."

